**บันทึกรายงานการประชุมสภาองค์การบริหารส่วนตำบลทุ่งใหญ่**

*เอกสารแนบท้าย 3*

**สมัยสามัญ สมัยที่ 1 ประจำปี พ.ศ. 2563 ครั้งที่ 1**

**วันพฤหัสบดี ที่ 13 กุมภาพันธ์ พ.ศ. 2563 เวลา 13.30 น.**

**ณ ห้องประชุมสภาองค์การบริหารส่วนตำบลทุ่งใหญ่**

**---------------------------------------**

**ผู้มาประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** | |
| 1. | นายดุสิต | เยาวนาจารย์ | ประธานสภาฯ | *ดุสิต* | *เยาวนาจารย์* |
| 2. | นายสุวิชัย | แก้วงาม | รองประธานสภาฯ | *สุวิชัย* | *แก้วงาม* |
| 3. | นายถาวร | จำนงจิต | สมาชิกสภา อบต. หมู่ที่ 1 | *ถาวร* | *จำนงจิต* |
| 4. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร* | *สวนกูล* |
| 5. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี* | *หมูดจันทร์* |
| 6. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร* | *กลิ่นทิพย์* |
| 7. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 | *ธิรพงค์* | *ชัยนุรักษ์* |
| 8. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์* | *วงศ์กูล* |
| 9. | นายมโนช | ศรีสุขใส | สมาชิกสภา อบต. หมู่ที่ 6 | *มโนช* | *ศรีสุขใส* |
| 10. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์* | *สวัสดิวงค์* |
| 11. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์* | *หิรัญรัตน์* |
| 12. | นางพยอม | คหะวงค์ | สมาชิกสภา อบต. หมู่ที่ 9 | *พยอม* | *คหะวงค์* |
| 13. | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *สุจินต์* | *สวัสดิวงศ์* |
| 14. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์* | *จำนงจิต* |
| 15. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์* | *ชัยอินชะ* |

**ผู้เข้าร่วมประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** | |
| 1. | นายชัยณรงค์ | รักษามั่น | นายก อบต. | *ชัยณรงค์* | *รักษามั่น* |
| 2. | นายเห็น | หงษ์ทอง | รองนายก อบต. | *เห็น* | *หงษ์ทอง* |
| 3. | นายสุรินทร์ | กาญจนารักษ์ | รองนายก อบต. | *สุรินทร์* | *กาญจนารักษ์* |
| 4. | ส.ต.อ.สมพ้อง | เชาว์ภาษี | เลขานุการสภา | *สมพ้อง* | *เชาว์ภาษี* |
| 4. | นายบุญพิชัย | หวังสุทธิ์ | ผู้อำนวยการกองช่าง | *บุญพิชัย* | *หวังสุทธิ์* |

**ผู้ไม่มาประชุม**

-ไม่มี

เริ่มประชุม...

|  |  |
| --- | --- |
| **เริ่มประชุม เวลา 13.00 น.** | |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภาได้เรียกสมาชิก สภาฯและผู้เข้าร่วมประชุมเข้าห้องประชุม เมื่อครบองค์ประชุมแล้ว จึงเชิญประธานสภาฯทำหน้าที่เป็นประธานการประชุม  -ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป |
| **ระเบียบวาระที่ 1** | **เรื่องที่แจ้งให้ที่ประชุมทราบ** |
|  | -สมาชิกสภาทุกท่าน ผมมีเรื่องแจ้งให้ที่ประชุมทราบ 2 เรื่อง |
|  | 1. ผลการไปอบรมสัมมนาของประธานสภาและสมาชิกสภาอีก 2 ท่าน ที่จังหวัดกระบี่ที่ผ่านมาซึ่งเป็นเรื่องระเบียบข้อกฎหมายเกี่ยวกับการเลือกตั้งท้องถิ่นที่ได้แก้ไขและระเบียบใหม่ๆ ในการเลือกตั้งท้องถิ่นจะมีขึ้นเมื่อไหร่ยังไม่เป็นที่แน่ชัด ก็ขออวยพรให้ทุกท่านกลับเข้ามาทำหน้าที่ด้วยกันอีกครับ |
|  | 2. ในระหว่างวันที่ 18-28 กุมภาพันธ์ 2563 ทางวัดควนคลังจะจัดกิจกรรมทางพุทธศาสนาคือ โครงการปริวาสกรรม ก็ขอประชาสัมพันธ์ให้ทุกท่านที่ว่างเว้นจากการงานและภารกิจได้เข้าร่วมโครงการกันทุกคน |
| **ระเบียบวาระที่ 2** | **เรื่องรับรองรายงานการประชุมครั้งที่แล้ว** |
| ประธานสภาฯ | -สำหรับการรับรองรายงานการประชุมสภาครั้งที่แล้ว ก็ขอยกไปรับรองในการประชุมครั้งถัดไปครั้งนี้รายงานการประชุมไม่พร้อม |
| **ระเบียบวาระที่ 3** | **เรื่องกระทู้ถาม** |
|  | **3.1 เอกสารกระทู้ถาม** |
| ประธานสภาฯ | -สืบเนื่องจากมีสมาชิกสภาได้ยื่นกระทู้ถามทางผู้บริหารในโอกาสนี้ ขอเชิญสมาชิกสภาผู้ยื่นกระทู้ถามได้ชี้แจงในรายละเอียดที่ได้ยื่นไป ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ที่ 2 ได้ยื่นหนังสือกระทู้ถามผู้บริหารในเรื่องรถบรรทุกขยะคันเก่า ผมไปดูก็มาจอด เพิ่งมาจอดเมื่อวันที่ 8 ที่ผ่านมา หลังจากทำการซ่อมตั้งแต่เดือนพฤษภาคมปีที่ผ่านมานับได้ 8 เดือน ถามผู้รับจ้างก็ซ่อมเสร็จ 1 เดือน หลังเข้าไปซ่อมที่อู่ ผมที่ตั้งกระทู้ถามไม่ได้หวังผลอะไรหรือมีเจตนาเป็นอย่างอื่น แต่อยากให้ผู้บริหารสร้างความชัดเจนครับ ปัญหาที่ท่านไปเอารถกลับมาเป็นทรัพย์สินของ อบต. เป็นผลประโยชน์ของชาวบ้านท่านไปดูรถครับจอดไว้ 8 เดือน รถก็ไปแอบจอดไว้ข้างหลังร้านชาวบ้านหรือครับที่หนักไปกว่านั้น อาทิตย์ที่ผ่านมาไม่ต้องสืบครับว่ารู้มาอย่างไร รถขยะไม่ได้เติมน้ำมัน รถน้ำวิ่งไปได้ครึ่งทาง รถหมดน้ำมันต้องให้รถคันดำบรรทุกน้ำมันไปให้ อบต.ทุ่งใหญ่ผมว่ามันหนักมากครับ ผู้บริหารต้องชี้แจงตามหลักฐานไม่ต้องชี้แจงข้างๆคูๆ เหมือนที่ผ่านมา รถขยะท่านไปดูว่าล้อเป็นอย่างไร จอดไว้ 8 เดือน ครับ |
| ประธานสภาฯ | -ขอเชิญท่านนายก อบต.ครับ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ประธานครับ ประเด็นที่ทางสมาชิกสภาได้ตั้งกระทู้ถามนั้น ในเรื่องรถขยะนั้นปัจจุบันก็ใช้งานมานานแล้ว การชำรุดเสียหายเป็นเรื่องธรรมดา แต่ต้องมีการตั้งกรรมการสอบสวนข้อเท็จจริงขึ้น เพราะทรัพย์สินของทางราชการเสียหาย และมีการใช้งบประมาณซ่อมแซมด้วย ว่ามีสาเหตุมาจากอะไร ขั้นตอนตรงนี้ทำให้ล่าช้าในการซ่อม รถที่ไปจอดไว้ผมในฐานะเป็นผู้บริหารก็เป็นห่วงว่ารถไปจอดนานก็อาจเสียหาย และพูดมาตลอดว่ารถเสียหายก็อย่า |

/ทำให้การ...

|  |  |
| --- | --- |
|  | ทำให้การบริการอื่นเสียหายไปด้วย ปัจจุบันรถขยะมี 2 คัน ขยะก็มีแค่วันละไม่กี่ตัน รถขยะสามารถบรรทุกได้ถึง 6 ตัน ขยะก็ไม่ถึงขนาดนั้น การใช้อยู่คันเดียวก็ประหยัดทั้งเวลาและน้ำมันด้วย ส่วนนี้ก็ให้สมาชิกสบายใจได้ รถก็ซ่อมมา 3 หมื่นกว่าบาท ช่วงนี้รถขยะก็ไม่ทำให้การบริการเดือดร้อน ส่วนน้ำมันที่สมาชิกกังวลก็เรียกมาพูดคุยกันแล้วไม่มีปัญหา แต่ละส่วนก็ไม่มีปัญหาแล้วครับ |
| ประธานสภาฯ | -ขอเชิญท่านสมาชิกสภา ครับ |
| สมาชิกสภา | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ที่ 2 ผมขอเพิ่มเติมนิดหนึ่ง นายกอธิบายว่ารถขยะเอามาแล้ว แต่ท่านว่าประหยัดน้ำมันพอฟังได้ แต่งบประมาณมีท่านควรปรับปรุงรถให้ใช้งานได้ ท่านว่าถ้ามีงานเร่งด่วนเอาไปใช้งานได้ แต่ท่านไปดูครับทั้งยาง ลูกยางอื่นๆ สามหมื่นเฉพาะเฟืองท้ายเท่านั้น งบประมาณก็มีท่านสมควรซ่อมให้อยู่ในสภาพที่ใช้ได้ครับ ฝากท่านนายกด้วยครับ |
| ประธานสภาฯ | -ขอเชิญท่านสมาชิกสภา ครับ |
| สมาชิกสภา | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภาหมู่ที่ 1 ท่านประธานครับ ท่านนายกไม่น่าบอกนะว่ามีปัญหาเรื่องการเบิกจ่ายล่าช้า ฟังไม่ขึ้นเวลาโครงการอื่นๆ ดำเนินการเร็วกว่านี้ ผมว่าฟังไม่ขึ้น อยู่ที่การบริหารจัดการครับ ก็เหมือนที่ท่านเจษฎาพรพูด อย่ารอไว้ให้ขายซากครับ จอดไว้ก็ไม่มีสภาพ ผมก็ฟังเจ้าของอู่บ่นมาเหมือนกัน ผมว่าสมาชิกสภาตั้งกระทู้ถามก็มีประโยชน์เหมือนกันครับ |
| ประธานสภาฯ | -ขอเชิญท่านสมาชิกสภา ครับ |
| สมาชิกสภา | -เรียนประธานสภาและสมาชิกสภาทุกท่าน ผมนายธิรพงค์ ชัยนุรักษ์ สมาชิกสภาหมู่ที่ 4 ตามที่ทางสมาชิกได้ตั้งกระทู้ถามเป็นเรื่องที่ดี เนื่องจากเป็นเรื่องของงบประมาณดังกล่าวเป็นภาษีของประชาชน การซ่อมเป็นเรื่องที่ดี ซ่อมแล้วต้องใช้งาน ส่วนน้ำมันที่นายกตอบมาผมไม่เห็นด้วย รถ 2 คัน แย่งกันเก็บหรือครับ รถ 2 คันแยกกันเก็บ น้ำมันก็แยกคนละทาง อบต.ก็จ้างคนขับ แล้วให้เขาทำอะไรอีกครับ น้ำมันก็ถือว่าแยกกัน คนละทางไม่ทับเส้นทาง มันทำงานสะดวกรวดเร็วกว่า แต่ก่อนชาวบ้านด่าทุกวันว่าเก็บไม่ทัน เดียวนี้โดนด่าน้อย แค่นี้ครับ |
| ประธานสภาฯ | -เชิญสมาชิกสภาครับ |
| สมาชิกสภา | -เรียนประธานสภาและสมาชิกสภาทุกท่าน ผมนายชัยทัศน์ ชัยอินชะ สมาชิกสภาหมู่ที่ 8 ผมได้ฟังสมาชิกสภาพูดมานานแล้ว ผมพยายามจับประเด็นได้สังเขปดังนี้ ผมเห็นด้วยกับที่สมาชิกตั้งข้อสังเกต เรื่องการซ่อมแซม เชื้อเพลิงก็ดี ผมไม่แปลกใจเลยเรื่องเชื้อเพลิงที่นายกออกมาพูด ผมได้ทราบข่าวว่าไม่นานี้ เกิดเหตุเพลิงไหม้ที่ไหนเยอะ ผมไม่รู้แต่รถ อบต.ไปฉีดได้ข่าวว่าน้ำมันหมด มีเหตุไปบริการบรรเทาสาธารณภัยได้อย่างไรหากน้ำมันหมด เหตุการณ์แบบนี้เกิดขึ้นได้อย่างไร มีปัญหาแล้วแก้ไม่ได้ผมว่ามันหนักแล้ว ถ้าเป็นหน้าฝนผมจะไม่ว่าอะไร แต่นี้หน้าแล้งครับ หากรถไม่มีแสตนบายไว้ก็หนักครับ |
| ประธานสภาฯ | -เชิญสมาชิกสภาครับ |
| สมาชิกสภา | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ที่ 2 ท่านประธานครับ ผมก็เพิ่มเติมนิดครับ ผมขอสรุป ผมขอคำยืนยันจากท่านนายกว่าท่านควรจะซ่อมรถให้อยู่ในสภาใช้งานได้ ผมไม่ได้หวังผลหรือด่านายกผมอยากให้เกิดสิ่งดีๆ แก่ อบต.ทุ่งใหญ่ เรื่องนี้พอมันร่ำลือไปถึงชาวบ้านมันไม่ดี ผมขอคำยืนยันจากท่านหากใช้งบผมก็จะสนับสนุนครับ |
| ประธานสภา | -ขอเชิญนายก อบต.ชี้แจงครับ |
| นายก อบต. | -เรียนประธานสภาและสมาชิกสภาทุกท่าน ที่เป็นห่วงเรื่องรถขององค์การบริหารส่วนตำบล ผมอยากเรียนต่อสมาชิกสภาว่าในบางครั้งในการบริหารงานทุกๆเรื่องมันก็มีผิดพลาดบ้าง ผมไม่อยาก |

/พูดว่าเรื่อง...

|  |  |
| --- | --- |
|  | พูดว่าเรื่องบางเรื่องที่ทำได้ดีก็มี แต่บางครั้งที่บกพร่องหรือผิดพลาดก็มี เจ้าหน้าที่ของเราก็ไม่ยอมรับ ในความบกพร่อง ในส่วนที่ไม่ทำความเข้าใจกันจนเกิดปัญหาต่างๆ ขึ้น ผมก็จะดำเนินการตามที่สมาชิกสภาตั้งกระทู้มาให้ดีที่สุดครับ ผมรับปากครับ |
| **ระเบียบวาระที่ 4** | **เรื่อง เสนอเพื่อทราบ** |
|  | **4.1 การจัดทำแผนพัฒนาท้องถิ่น (พ.ศ. 2561-2565) แก้ไข ครั้งที่ 1/2562** |
| ประธานสภา | -ขอเชิญทางผู้บริหารท้องถิ่นซึ่งเป็นผู้ยื่นญัตติอธิบายตามวาระการประชุม ขอเชิญ |
| นายก | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ท่านประธานครับ ด้วยผู้บริหารองค์การบริหารส่วนตำบลทุ่งใหญ่ได้มีการแก้ไขแผนพัฒนาท้องถิ่น (พ.ศ. 2561-2565) แก้ไข ครั้งที่ 1/2562 ทั้งนี้การแก้ไขแผนพัฒนาท้องถิ่น ก็เพื่อให้การบริหารงานขององค์การบริหารส่วนตำบลทุ่งใหญ่เป็นไปอย่างมีประสิทธิภาพยิ่งขึ้น ในโอกาสนี้ผมใครขอให้ทางรองนายกได้ชี้แจงในรายละเอียดแทนผมด้วย ขออนุญาตครับ |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ในการแก้ไขแผนพัฒนาท้องถิ่น (พ.ศ. 2561-2565) แก้ไข ครั้งที่ 1/2562 นั้น องค์การบริหารส่วนตำบลทุ่งใหญ่ได้ดำเนินการเป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 ข้อ 21 ระบุว่าการแก้ไขแผนพัฒนาท้องถิ่นเป็นอำนาจของผู้บริหารท้องถิ่น เมื่อ |
|  | ผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้วได้ปิดประกาศให้ประชาชนทราบโดยเปิดเผยไม่น้อยกว่า 30 วัน นับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอและจังหวัดทราบด้วย เพราะฉะนั้น ในการประชุมวาระนี้จึงเป็นการแจ้งให้สภาได้ทราบถึงการแก้ไขแผนพัฒนาท้องถิ่น ครั้งที่ 1/2562 สำหรับเหตุผลในการขอแก้ไขก็เพื่อให้สอดคล้องกับสภาพการณ์ที่เปลี่ยนไป มีความเป็นปัจจุบันสามารถตอบสนอง แก้ไขปัญหาความต้องการของ |
|  | ประชาชนในพื้นที่ ในส่วนของรายการที่แก้ไขนั้นก็จะเป็นด้านยุทธศาสตร์ที่ 1 การพัฒนาโครงสร้างพื้นฐานทั้งหมดและบัญชีครุภัณฑ์อีก 1 รายการ โดยรายละเอียดต่างๆ อยู่ในเอกสารแนบท้าย 3 แล้ว ท่านใดจะซักถามอะไรก็ขอเชิญครับ |
| ประธานสภา | -มีสมาชิกสภาท่านใดจะซักถามอภิปรายอะไรหรือไม่ ขอเชิญครับ สมาชิกสภามีสิทธิซักถาม อภิปรายได้ตามสมควรแต่ไม่มีการลงมติ เพราะเป็นวาระการประชุมเสนอเพื่อทราบเท่านั้น ขอเชิญ |
| ประธานสภา | -เมื่อไม่มีสมาชิกสภาซักถาม ก็ขอเชิญผู้บริหารได้กล่าวสรุปต่อไป |
| รองนายก | -เรียนประธานสภาและสมาชิกสภาทุกท่าน สำหรับการแก้ไขแผนพัฒนาท้องถิ่น (พ.ศ. 2561-2565) แก้ไข ครั้งที่ 1/2562 ผู้บริหารท้องถิ่นหวังว่าจะช่วยแก้ไขปัญหาความเดือดร้อนและตอบสนองความความเดือดร้อนและความต้องการให้แก่ประชาชนได้พื้นที่ได้ และทางผู้บริหารก็ได้ดำเนินการตามที่ระเบียบได้วางได้ จึงขอขอบคุณสมาชิกทุกท่านด้วย |
| ประธานสภา | -สำหรับระเบียบวาระนี้เป็นวาระแจ้งเพื่อทราบก็ถือว่าที่ประชุมรับทราบแล้ว |
|  | **4.2 รายงานผลการการปฏิบัติงานของนายกองค์การบริหารส่วนตำบลทุ่งใหญ่ ประจำปีงบประมาณ พ.ศ. 2562** |
| ประธานสภา | -ขอเชิญทางนายก อบต. ผู้ยื่นญัตติ อธิบายตามวาระการประชุมนี้ด้วย ขอเชิญ |
| นายก อบต. | -เรียนประธานสภาและสมาชิกสภาทุกท่าน สำหรับการประชุมในวาระนี้ การรายงานผลการปฏิบัติงานของนายกองค์การบริหารส่วนตำบลทุ่งใหญ่ ประจำปีงบประมาณ พ.ศ. 2562 นั้น ผมขออนุญาตสภาให้ทางรองนายกสุรินทร์ ได้อธิบายในรายละเอียดแทนผมด้วย ขออนุญาตสภาครับ |

/ประธานสภา...

|  |  |
| --- | --- |
| ประธานสภา | -ขอเชิญรองนายกสุรินทร์ครับ |
| รองนายก | -เรียนประธานสภาและสมาชิกสภาทุกท่าน ผมนายสุรินทร์ กาญจนารักษ์ รองนายก อบต.ทุ่งใหญ่ ใคร่ขออนุญาตสภาอธิบายในวาระนี้ให้กับทางสมาชิกสภาได้ทราบ สำหรับผลการปฏิบัติงานของนายกองค์การบริหารส่วนตำบลทุ่งใหญ่ ประจำปีงบประมาณ พ.ศ. 2562 นั้น มีรายละเอียดอยู่ในเอกสารแนบท้าย 4 แล้วให้ทุกท่านดูไป พร้อมกับผมด้วย การรายงานผลการปฏิบัติงานของทางนายก อบต. นั้น ก็เพื่อให้เป็นไปตาม พรบ. สภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 7) พ.ศ. 2562 มาตรา 58/5 ที่ระบุให้ทางนายกองค์การบริหารส่วนตำบล ต้องจัดทำรายงานผลการปฏิบัติงาน ตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี ดังนั้นเพื่อให้เป็นตามระเบียบทางนายกองค์การบริหารส่วนตำบลทุ่งใหญ่ จึงจัดทำรายงานผลการปฏิบัติงานของนายกองค์การบริหารส่วนตำบลทุ่งใหญ่ |
|  | ประจำปีงบประมาณ พ.ศ. 2562 ขึ้น เพื่อรายงานสภาต่อไป โดยรายงานฉบับนี้มีทั้งหมด 15 หน้า หน้าแรกจะมีคำแถลงการณ์นโยบายการบริหารงานของนายกที่มีทั้งหมด 5 นโยบาย และหน้าที่ 2 เป็นต้นไปจะเป็นผลการปฏิบัติงาน ซึ่งมี |
|  | ด้านโครงการสร้างพื้นฐาน มีโครงการทั้งสิ้นประมาณ 58 โครงการ วงเงิน 28,420,758.40 บาท โดยมีแหล่งงบประมาณจากข้อบัญญัติประจำปี, เงินทุนเงินสะสม,เงินสะสม,เงินอุดหนุนเฉพาะกิจ และเงินข้อบัญญัติที่ตั้งจ่ายรายการใหม่ |
|  | ด้านการพัฒนาคนและสังคม มีโครงการดำเนินการทั้งสิ้น 18 โครงการ วงเงิน 19,128,567.52 บาท โดยมีแหล่งงบประมาณจากข้อบัญญัติประจำปีเป็นหลัก |
|  | ด้านการพัฒนาเศรษฐกิจ มีโครงการทั้งสิ้น 1 โครงการ วงเงิน 35,689 บาท โดยมีแหล่งมาจากข้อบัญญัติประจำปีเป็นหลัก |
|  | ด้านการพัฒนาทรัพยากรธรรมชาติและสิ่งแวดล้อม มีโครงการทั้งสิ้น 3 โครงการ วงเงิน 23,112 บาท มีแหล่งที่มาของเงินงบประมาณมาจากข้อบัญญัติประจำปีเป็นหลัก |
|  | ด้านการบริหารจัดการองค์กรภายใต้ระบบธรรมาภิบาล มีโครงการทั้งสิ้น 9 โครงการ วงเงิน 684,215 บาท มีแหล่งที่มาของเงินงบประมาณมาจากข้อบัญญัติประจำปีเป็นหลัก |
|  | กล่าวโดยสรุป การใช้จ่ายเงินงบประมาณ ประจำปีงบประมาณ พ.ศ. 2562 ทั้ง 5 ด้าน มีโครงการประมาณ 90 โครงการ วงเงินงบประมาณ 48,292,341.92 บาท หน้าที่ 11 มีรายงานการจัดซื้อครุภัณฑ์ 9 รายการ วงเงิน 146,400 บาท ส่วนหน้าที่ 12 มีรายงานรายรับจริงของของปีงบประมาณ พ.ศ. 2562 รวมทุกหมวด รับจริงอยู่ที่ 61,956,034.62 บาท ซึ่งรายรับจริงสูงกว่าที่ประมาณ 6,556,034.62 บาท หน้าที่ 14-15 เป็นรายงานจ่ายจริง ซึ่งประมาณการจ่ายไว้ที่ 55,400,000 บาท แต่สรุปจ่ายจริงแค่ 47,767,989.13 บาท สำหรับรายละเอียดต่างๆ ก็ได้แนบไว้ในเอกสารการประชุมแล้ว มีท่านใดจะสอบถามอะไรหรือไม่ครับ หากไม่มี ผมขอขอบคุณที่ประชุมครับ |
| ประธานสภา | -มีสมาชิกสภาท่านใดจะซักถามอะไรหรือไม่ ท่านสามารถอภิปรายได้แต่ไม่มีการลงมติ เพราะเป็นวาระการประชุม เสนอเพื่อทราบ |
|  | -หากไม่มีสมาชิกสภาท่านใดจะซักถามแล้ว ผมถือว่าทุกท่านในที่ประชุมรับทราบแล้วครับ |
|  | **4.3 รายงานผลการติดตามและประเมินผลแผนพัฒนาท้องถิ่น ปีงบประมาณ พ.ศ.2562** |
| ประธานสภา | -ขอเชิญผู้บริหารอธิบายรายละเอียดต่อที่ประชุมด้วย ขอเชิญ |
| นายก อบต. | -เรียนประธานสภาและสมาชิกสภาทุกท่าน สำหรับในวาระนี้ผมใคร่อนุญาตสภาให้ท่านรองนายกได้อธิบายแทนผมด้วย ขออนุญาตครับ |

/ประธานสภา...

|  |  |
| --- | --- |
| ประธานสภา | -ขอเชิญท่านรองนายก ครับ |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ซึ่งได้รับมอบหมายจากทางนายกให้มาชี้แจงในวาระการประชุมนี้ การรายงานผลการติดตามและประเมินผลแผนพัฒนาท้องถิ่น ปีงบประมาณ พ.ศ. 2562 นั้น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 ข้อ30 (5) ระบุว่า กำหนดให้ผู้บริหารท้องถิ่นเสนอผลการติดตามและประเมินผลแผนต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผย ภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี ซึ่งในเอกสารที่แนบท้ายในวาระการประชุมคือเอกสารแนบท้าย 5 นั้น ผู้บริหาร |
|  | ท้องถิ่นจึงได้เสนอรายงานผลการติดตามและประเมินผลแผนพัฒนาท้องถิ่นปีงบประมาณ พ.ศ. 2562 ต่อสภาองค์การบริหารส่วนตำบลทุ่งใหญ่ เพื่อทราบต่อไป โดยในรายงานผลการติดตามนี้มีทั้งหมด 5 เรื่อง หรือ 5 ส่วน ด้วยกัน ซึ่งมีเอกสารทั้งหมด 15 แผ่นด้วยกัน โดยมีรายละเอียดต่างๆ ดังที่ปรากฏในมือของท่านสมาชิกสภาทุกท่านแล้ว ผมจึงขออธิบายเพียงแค่นี้ มีท่านใดจะซักถามอะไรหรือไม่ ขอเชิญ |
| ประธานสภา | -มีสมาชิกสภาท่านใดจะซักถามในเรื่องการรายงานผลการติดตามและประเมินผลแผนพัฒนาท้องถิ่น ปีงบประมาณ พ.ศ. 2562 บ้าง ขอเชิญ หากไม่มีขอเชิญท่านรองนายกได้กล่าวสรุปต่อไป ขอเชิญ |
| รองนายก | -เรียนประธานและสมาชิกสภาทุกท่านผมนายเห็น หงษ์ทอง รองนายกองค์การบริหารส่วนตำบลทุ่งใหญ่ตามที่ได้บอกในเบื้องต้นไปแล้วในเรื่องระเบียบข้อกฎหมายที่ผู้บริหารท้องถิ่นต้องรายงานผลการติดตามและประเมินผลต่อสภาท้องถิ่นไปแล้ว การรายงานผลการติดตามและประเมินผลฉบับนี้ เพื่อให้ประชาชนได้มีส่วนร่วมในการตรวจสอบ และกำกับการบริหารจัดการ อบต.ทุ่งใหญ่ หากประชาชนและสมาชิกสภามีข้อสงสัยหรือมีความประสงค์ก็จะเสนอความคิดเห็นหรือข้อเสนอแนะก็เสนอได้เพื่อจะได้พิจารณาในการวางแผนพัฒนาและปรับปรุงการดำเนินการ ตอบสนองความต้องการของประชาชนในพื้นที่ในระยะต่อไป |
| ประธานสภา | -สมาชิกสภาทุกท่าน ในวาระนี้ถือว่าที่ประชุมรับทราบแล้ว ผมจะผ่านไปในวาระต่อไป |
| **ระเบียบวาระที่ 5** | **เรื่อง เพื่อพิจารณา** |
|  | **5.1 พิจารณากำหนดสมัยประชุมสภา อบต.ทุ่งใหญ่ ประจำปี พ.ศ.2563 และสมัยประชุมสมัยแรกของปีถัดไป** |
| ประธานสภา | -สมาชิกสภาทุกท่าน การพิจารณากำหนดสมัยประชุม อบต.ทุ่งใหญ่ ประจำปี พ.ศ. 2563 และสมัยประชุมสภาสมัยแรกของปีถัดไป เป็นเรื่องที่สภาต้องกำหนดสมัยประชุมกันเอง จึงขอเชิญสมาชิกสภาได้เสนอตามความเหมาะสมครับ ขอเชิญ |
| สมาชิกสภา | -เรียนประธานและสมาชิกสภาทุกท่าน ผมนายขวัญรักษ์ สวัสดิวงค์ สมาชิกสภาหมู่ 7 ขอเสนอสมัยที่ 2 วันที่ 1 ถึงวันที่ 15 พฤษภาคม 2563 ครับ |
| ประธานสภา | -ขอผู้รับรองด้วยครับ |
| สมาชิกสภา | -เรียนประธานและสมาชิกสภาทุกท่าน ผมนายโชคดี หมูดจันทร์ สมาชิกสภาหมู่ 3 ขอรับรองครับ |
| สมาชิกสภา | -เรียนประธานและสมาชิกสภาทุกท่าน ผมนายราเชนทร์ หิรัญรัตน์ สมาชิกสภาหมู่ 9 ขอรับรองครับ |

/ประธานสภา...

|  |  |
| --- | --- |
| ประธานสภา | -เชิญผู้เสนอคนต่อไปครับ |
| สมาชิกสภา | -เรียนประธานและสมาชิกสภาทุกท่าน ฉันนางพยอม คหะวงค์ สมาชิกสภาหมู่ 9 ขอเสนอสมัยที่ 3 วันที่ 1 ถึงวันที่ 15 สิงหาคม 2563 ค่ะ |
| ประธานสภา | -ขอผู้รับรองด้วยครับ |
| สมาชิกสภา | -เรียนประธานและสมาชิกสภาทุกท่าน ผมนายมโนช ศรีสุขใส สมาชิกสภาหมู่ 6 ขอรับรองครับ |
| สมาชิกสภา | -เรียนประธานและสมาชิกสภาทุกท่าน ผมนายขวัญรักษ์ สวัสดิวงค์ สมาชิกสภาหมู่ 7 ขอรับรองครับ |
| ประธานสภา | -เชิญผู้เสนอคนต่อไปครับ |
| สมาชิกสภา | -เรียนประธานและสมาชิกสภาทุกท่าน ผมนายสุจินต์ สวัสดิวงศ์ สมาชิกสภาหมู่ 10 ขอเสนอสมัยที่ 4 วันที่ 1 ถึงวันที่ 15 ธันวาคม 2563 ค่ะ |
| ประธานสภา | -ขอผู้รับรองด้วยครับ |
| สมาชิกสภา | -เรียนประธานและสมาชิกสภาทุกท่าน ฉันนางปภพสร กลิ่นทิพย์ สมาชิกสภาหมู่ 2 ขอรับรองค่ะ |
| สมาชิกสภา | -เรียนประธานและสมาชิกสภาทุกท่าน ผมนายขวัญรักษ์ สวัสดิวงค์ สมาชิกสภาหมู่ 7 ขอรับรองครับ |
| ประธานสภา | -มีสมาชิกสภาท่านใดจะเสนออีกหรือไม่ครับ หากไม่มีสมาชิกได้เสนอมา 4 สมัย คือ |
|  | -สมัยแรก วันที่ 1-15 กุมภาพันธ์ 2563 |
|  | -สมัยที่ 2 วันที่ 1-15 พฤษภาคม 2563 |
|  | -สมัยที่ 3 วันที่ 1-15 สิงหาคม 2563 |
|  | -สมัยที่ 4 วันที่ 1-15 ธันวาคม 2563 |
|  | ผมขอมติที่ประชุมผู้ใดเห็นชอบตามนี้ โปรดยกมือ ขอมติครับ |
| **มติที่ประชุม** | **-เห็นชอบให้มี 4 สมัย คือ สมัยแรก วันที่ 1-15 กุมภาพันธ์, สมัยที่ 2 วันที่ 1-15 พฤษภาคม, สมัยที่ 3 วันที่ 1-15 สิงหาคม และสมัยที่ 4 วันที่ 1-15 ธันวาคม ด้วยมติเป็นเอกฉันท์** |
| ประธานสภา | -ต่อไป ขอเชิญสมาชิกสมาชิกเสนอสมัยประชุมสภาสมัยแรกของปีถัดไป พร้อมผู้รับรองครับ |
| สมาชิกสภา | -เรียนประธานและสมาชิกสภาทุกท่าน ฉันนางพยอม คหะวงค์ สมาชิกสภาหมู่ 9 ขอเสนอวันที่ 1 ถึง 15 กุมภาพันธ์ 2564 เป็นการประชุมสภาสมัยแรกของปีถัดไป |
| สมาชิกสภา | -เรียนประธานและสมาชิกสภาทุกท่าน ผมนายขวัญรักษ์ สวัสดิวงค์ สมาชิกสภาหมู่ 7 ขอรับรองครับ |
| สมาชิกสภา | -เรียนประธานและสมาชิกสภาทุกท่าน ผมนายมโนช ศรีสุขใส สมาชิกสภาหมู่ 6 ขอรับรองครับ |
| ประธานสภา | -ผมขอมติที่ประชุมว่าเห็นชอบให้วันที่ 1-15 กุมภาพันธ์ 2564 เป็นสมัยประชุมสมัยแรกของปีถัดไปครับ ขอมติ |
| **มติที่ประชุม** | **-เห็นชอบให้วันที่ 1-15 กุมภาพันธ์ 2564 เป็นสมัยประชุมสภาสมัยแรกของปีถัดไป ด้วยคะแนนเสียงเป็นเอกฉันท์** |
|  | **5.2 พิจารณาให้ความเห็นชอบ ร่างแผนพัฒนาท้องถิ่น (พ.ศ.2561-2565)เพิ่มเติมครั้งที่ 1/2563 องค์การบริหารส่วนตำบลทุ่งใหญ่** |
| ประธานสภา | -ขอเชิญผู้บริหารท้องถิ่น ได้ชี้แจงในรายละเอียดให้สมาชิกสภาทราบด้วย ขอเชิญ |
| นายก อบต | -เรียนประธานและสมาชิกสภาทุกท่านผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ใคร่ขออนุญาตที่ประชุมให้รองนายก ได้อธิบายในร่างแผนพัฒนาท้องถิ่นเพิ่มเติมครั้งที่ 1/2563 ให้สมาชิกสภาได้รับทราบแทนผมด้วยครับ |
| ประธานสภา | -ขอเชิญรองนายกครับ |

/รองนายก...

|  |  |
| --- | --- |
| รองนายก | -เรียนประธานและสมาชิกสภาทุกท่าน ผมนายเห็น หงส์ทอง รองนายกองค์การบริหารส่วนตำบลทุ่งใหญ่ สำหรับร่างแผนพัฒนาท้องถิ่น (พ.ศ.2561-2565)เพิ่มเติมครั้งที่ 1/2563 ตามเอกสารแนบท้าย 6 นั้น องค์การบริหารส่วนตำบลทุ่งใหญ่ได้จัดทำ |
|  | แผนพัฒนาท้องถิ่น (พ.ศ.2561-2565) ขึ้นไปแล้วนั้น บัดนี้ องค์การบริหารส่วนตำบลทุ่งใหญ่ มีความจำเป็นต้องเพิ่มเติม ครั้งที่ 1/2563 ซึ่งโครงการต่างๆ ที่เพิ่มเติมก็จะเป็นโครงการตามพระราชดำริและนโยบายของกระทรวงมหาดไทย ในระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ.2561 ข้อ 22/2 ได้ระบุว่า กรณีการขอเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวข้องกับโครงการพระราชดำริ งานพระราชพิธี รัฐพิธี นโยบายรัฐบาลและนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลก็ให้ส่งร่างแผนที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 ด้วย เมื่อเห็นชอบแล้วก็ให้ปิดประกาศให้ประชาชนทราบโดยเปิดเผยไม่น้อยกว่า 30 วัน นับแต่วันที่ได้รับความเห็นชอบทางผู้บริหารองค์การบริหารส่วนตำบลทุ่งใหญ่ จึงได้ขอเพิ่มเติมโครงการอีก 2 โครงการในแผนงาน |
|  | การรักษาความสงบภายใน 1 โครงการและการบริหารจัดการทรัพยากรธรรมชาติและสิ่งแวดล้อมอีก 1 โครงการให้สภาพิจารณาให้ความเห็นชอบต่อไป โดยรายละเอียดต่างๆได้อยู่ในเอกสารแนบท้าย 6 มาแล้วครับ |
| ประธานสภา | -มีสมาชิกสภาท่านใดจะอภิปรายอะไรหรือไม่ ขอเชิญ |
|  | -เมื่อไม่มีสมาชิกสภาจะอภิปราย ขอเชิญรองนายกกล่าวสรุปเพิ่มลงมติต่อไป ขอเชิญ |
| รองนายก | -เรียนประธานและสมาชิกสภาทุกท่าน แผนพัฒนาท้องถิ่นเพิ่มเติมฉบับนี้นั้น ได้จัดทำขึ้นด้วยความจำเป็นอย่างที่บอกตอนต้นไปแล้วว่า เป็นโครงการตามพระราชดำริและเป็นนโยบายของกระทรวงมหาดไทย เพื่อพัฒนาตำบลทุ่งใหญ่ให้เกิดประโยชน์สุขต่อประชาชน จึงขอให้สมาชิกสภาทุกท่านได้โปรดพิจารราให้ความเห็นชอบต่อไปด้วย ครับ |
| ประธานสภา | -เมื่อสมาชิกสภาไม่มีการอภิปรายแล้ว ผมขอปิดการอภิปรายจะนำไปสู่การลงมติต่อไป ขอมติที่ประชุมให้ความเห็นชอบร่างแผนพัฒนาท้องถิ่น (พ.ศ. 2561-2565) เพิ่มเติมครั้งที่ 1/2563 องค์การบริหารส่วนตำบลทุ่งใหญ่ขอมติ ครับ |
| **มติที่ประชุม** | **-มีมติเห็นชอบร่างแผนพัฒนาท้องถิ่น (พ.ศ. 2561-2565) เพิ่มเติมครั้งที่ 1/2563 องค์การบริหารส่วนตำบลทุ่งใหญ่ ด้วยคะแนนเสียงเป็นเอกฉันท์** |
|  | **5.3 พิจารณาให้ความเห็นชอบการขออนุญาตดูดทรายในพื้นที่ หมู่ที่ 10 ตำบลทุ่งใหญ่** |
| ประธานสภา | -ขอเชิญผู้บริหารท้องถิ่นซึ่งได้ยื่นญัตติในวาระการประชุมนี้ อธิบายให้สมาชิกสภาฟังต่อไป ขอเชิญ |
| นายก อบต. | -เรียนประธานและสมาชิกสภาทุกท่านผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ด้วยสำนักงานที่ดินจังหวัดนครศรีธรรมราช สาขาทุ่งใหญ่ได้แจ้งให้องค์การบริหารส่วนตำบลทุ่งใหญ่ทราบว่า นายอำพน ฤทธิเดช ได้ยื่นเรื่องราวขออนุญาตดูดทรายในแม่น้ำตาปี หมู่ที่ 10 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช ตามมาตรา 9 แต่ประมวลกฎหมายที่ดินเพื่อประโยชน์ทางการค้า แต่เนื่องจากบริเวณพื้นที่ที่ผู้ขออนุญาตให้ดูดทรายนั้นอยู่ในพื้นที่ขององค์การบริหารส่วนตำบลทุ่งใหญ่ เพื่อเป็นการป้องกันมิให้ทรัพย์สินของทางราชการและทรัพย์สินของราษฎรในบริเวณใกล้เคียงได้รับความเสียหายเดือดร้อนและเกิดการร้องเรียนเกี่ยวกับการประกอบกิจการตามมาตรา 9 แห่งประมวลกฎหมายที่ดิน สำนักงานที่ดินจังหวัดนครศรีธรรมราช สาขาทุ่งใหญ่ จึงขอให้องค์การบริหารส่วนตำบลทุ่งใหญ่ตรวจสอบว่าบริเวณพื้นที่ ที่ผู้ขออนุญาตดูดทรายอยู่ในหลักเกณฑ์ที่สมควรให้ดูดทรายได้ตามระเบียบกระทรวงมหาดไทยว่า |

/ด้วยการอนุญาต...

|  |  |
| --- | --- |
|  | ด้วยการอนุญาตให้ดูดทราย พ.ศ. 2546 หรือไม่ หากอนุญาตจะก่อให้เกิดปัญหาขึ้นในภายหน้าหรือไม่ และให้นำเรื่องขออนุญาตดูดทรายราย นายอำพน ฤทธิเดช นี้ เข้าสู่การพิจารณาของที่  ประชุมสภาองค์การบริหารส่วนตำบลทุ่งใหญ่ ว่าสมควรอนุญาตหรือไม่ และแจ้งผลให้ทราบต่อไป ในส่วนขององค์การบริหารส่วนตำบลทุ่งใหญ่ ก็ได้ส่งปลัดองค์การบริหารส่วนตำบลไปตรวจร่วมกับเจ้าหน้าที่ของสำนักงานที่ดินแล้ว เมื่อวันที่ 22 มกราคม 2563 จึงขอให้สภาพิจารณาให้ความเห็นชอบต่อไป สำหรับรายละเอียดต่างๆประกอบการพิจารณาได้แนบมาในเอกสารแนบท้าย 7 แล้ว |
| ประธานสภา | -มีสมาชิกสภาท่านใดจะซักถาม อภิปรายอะไรหรือไม่ ขอเชิญ |
| สมาชิกสภา | -เรียนประธานและสมาชิกสภาทุกท่าน ผมนายธิระพงค์ ชัยนุรักษ์ สมาชิกสภาหมู่ 4 ท่านประธานสภาครับ ในกรณีนี้ ผมเห็นด้วยในการขออนุญาตให้ถูกต้อง แต่ผมอยากให้สภาโปรดพิจารณาได้ตั้งกรรมการขึ้นมาสักคณะหนึ่ง เพื่อไปตรวจสอบดูให้ชัดเจน ก่อนพิจารณาอนุญาตไป เพราะ หมู่ที่ 10 นั้น ก็มีสะพานข้ามแม่น้ำอยู่ด้วย ครับ |
| สมาชิกสภา | -เรียนประธานและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ 2 ผมเป็นคนหนึ่งที่เห็นด้วย ถ้ามีการขออนุญาตให้ถูกต้องตามระเบียบตามขั้นตอน แต่กรณีนี้ท่านประธานสภาครับ มิทราบว่า เอกสารจะสมบูรณ์ครบถ้วนหรือไม่ มีการได้รับความยินยอมจากชาวบ้านในสถานที่ขออนุญาตหรือไม่ คือราษฎรหมู่ 10 บ้านท่าโรงสูบ ผมก็ขอให้ทางนายกชี้แจง กรณีนี้ด้วยครับ |
| สมาชิกสภา | -เรียนประธานและสมาชิกสภาทุกท่าน ผมนายสุวิชัย แก้วงาม สมาชิกสภาหมู่ 3 ตามที่ผู้บริหารได้ยื่นญัตติ ในเรื่องการขออนุญาตให้มีการดูดทรายพื้นที่หมู่ที่ 10 นั้นของนายอำพน ฤทธิเดช โดยส่วนตัวได้ตรวจสอบเอกสารประกอบตามที่สมาชิกได้พูดไว้ ผมต้องอภิปรายเพราะการดูดทราย ม.10 นี้ดูในแผนที่ ผมเป็นสมาชิก หมู่ 3 แต่อยู่ในหมู่ 10 มากกว่า เรื่องนี้ผมจึงคิดว่ารู้ดีกว่าคนอื่น ดูจากแผนที่ดินเป็น นส3ก. เมื่อก่อนเป็น สค1 ครั้งนี้เขาขอดูดในแม่น้ำตาปี หากดูดในพื้นที่ว่างเปล่าคงดูดไม่ได้แล้ว ผู้ประกอบการรายนี้ที่ทราบช่วยเหลือชาวบ้านหลายอย่าง ซ่อมถนนให้ ไฟส่องทางแบบโซล่าเซล พูดคุยกันได้ ผมเห็นว่าหากดูดในพื้นที่แม่น้ำคงไม่มีผลกระทบ ส่วนเรื่องถนนหนทางเขาก็ดูแลประชาชนเป็นอย่างดี |
| สมาชิกสภา | -เรียนประธานและสมาชิกสภาทุกท่าน ผมนายชัยทัศน์ ชัยอินชะ สมาชิกสภาหมู่ 8 ผมได้ฟังการอภิปรายสมาชิกสภามาแล้ว ท่านประธานครับ ผมเป็นสมาชิกหมู่ที่ 8 ก็เกี่ยวข้องกับเรื่องนี้เยอะ เพราะพื้นที่ของผมเป็นพื้นที่มีแหล่งวัตถุดิบ ผิวทรายเยอะเพราะติดแม่น้ำตาปี ที่ได้ขึ้นชื่อว่าเป็นทรายที่มีคุณภาพดีกว่าที่อื่นๆ เรื่องธุรกิจการทำท่าทรายนั้นมีหลายหมู่บ้านถูกต้องหรือไม่ผมไม่อาจรับรู้ได้ครับ แต่ในวาระการประชุมนี้ ผมใคร่ขอให้สมาชิกสภาทุกท่านได้โปรดตัดสินใจให้ดี ตัดสินใจอย่างมีเหตุมีผลอย่าให้การตัดสินในของทุกท่านเป็นไปในลักษณะการเกรงใจหรือเป็นการเอื้อประโยชน์ให้ผู้หนึ่งผู้ใดเป็นผู้ประกอบการ เพราะฉะนั้นแล้วในการพิจารณาครั้งนี้จึงอยากให้เพื่อนสมาชิกทุกท่านได้โปรดพิจารณาในสิ่งที่ผมได้พูดไปแล้วด้วย ครับ |
| สมาชิกสภา | -เรียนประธานและสมาชิกสภาทุกท่าน ฉันนางพยอม คหะวงค์ สมาชิกสภาหมู่ 9 ฉันเห็นด้วยตามที่สมาชิกได้พูด หากมีการขออนุญาตให้ถูกต้อง ฉันพิจารณาตามเอกสารที่แนบมานี้แล้ว เห็นว่าสมาชิกสภาก็พอที่จะพิจารณาได้ตามวาระแล้วค่ะ |
| สมาชิกสภา | -เรียนประธานและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ 2 ในการพิจารณาตามวาระนี้ ผมมีความเห็นที่จะเสนอให้ประธานและสมาชิกสภาพิจารณาก็คือให้มีการตั้งคณะกรรมการลงไปตรวจสอบก่อนแล้วค่อยมาลงมติในภายหลังจะดีกว่า ครับ |

/สมาชิกสภา...

|  |  |
| --- | --- |
| สมาชิกสภา | -เรียนประธานและสมาชิกสภาทุกท่าน ผมนายธิระพงค์ ชัยนุรักษ์ สมาชิกสภาหมู่ 4 ผมเห็นด้วยกับที่ให้มีการตั้งกรรมการลงไปตรวจสอบความถูกต้องทุกอย่าง ไม่จำเป็นต้องมีการเร่งรีบอะไร ประชาคมก็ต้องไปดูว่าทำหรือไม่ด้วย ครับ |
| ประธานสภา | -สมาชิกสภาทุกท่าน ผมว่าเราประชุมกันมาค่อนข้างเครียดพอสมควร ผมขอเสนอให้พักการประชุม 10 นาที เมื่อครบเวลาแล้วขอเชิญสมาชิกสภาประชุมต่อครับ |
|  | -พักการประชุม 10 นาที |
|  | เมื่อครบเวลา 10 นาทีแล้ว เลขานุการสภาได้เรียกทุกท่านเข้าห้องประชุมต่อ |
| ประธานสภา | -ขอเชิญทางนายกได้อธิบายต่อครับ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ขออนุญาตให้รองสุรินทร์ กาญจนารักษ์ รองนายกได้อธิบายแทนผมด้วย ขออนุญาตครับ |
| ประธานสภา | -ขอเชิญรองนายก ครับ |
| รองนายก | -เรียนประธานสภาและสมาชิกสภาทุกท่าน ผมนายสุรินทร์ กาญจนารักษ์ รองนายกองค์การบริหารส่วนตำบลทุ่งใหญ่ ในระเบียบวาระการประชุมเรื่องการขออนุญาตขุดทราย หมู่ 10 รายนายอำพน ฤทธิเดช นั้น ผมได้นั่งฟังการแสดงความคิดเห็นของเพื่อนสมาชิกหลายๆท่าน บ้างก็ตั้งข้อสังเกตเรื่องความไม่พร้อมของเอกสาร แต่ผมพิจารณาว่าเอกสารตามที่สำนักงานที่ดินจังหวัดนครศรีธรรมราชส่งมานั้น ก็น่าจะชัดเจน เราก็ต้องพิจารณาเป็นไปตามเอกสาร ส่วนสภาท้องถิ่นนั้นก็ต้องพิจารณาเป็นไปตามข้อกฎหมายที่ได้หมายเหตุไว้แล้ว เช่น สามารถทำให้อะไรเสียหายบ้าง โบรานสถาน สิ่งแวดล้อมเสียหายหรือไม่ ส่วนเอกสารที่จะครบหรือไม่นั้นผมไม่ทราบ เราก็สามารถขอเพิ่มเติมได้ ญัตตินี้ก็จะค้างไว้ที่สภา อันนี้ผมตั้งข้อสังเกตนะครับ และเราก็มีหนังสือการติดประกาศการขออนุญาตดูดทรายเพื่อรับฟังความเห็นที่ติดไว้ที่ อบต.ด้วยมายืนยัน |
| สมาชิกสภา | -เรียนประธานและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ 2 ท่านประธานครับ ผมงงครับกับการตอบคำถามของรองนายก ที่บอกว่าท่านไม่รู้ว่าเอกสารเกี่ยวกับเรื่องนี้ มีอะไรบ้าง มีขั้นตอนอย่างไรบ้างและพวกผมจะดำเนินการอย่างไรครับ |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ผมได้ฟังท่านสมาชิกสภาได้อภิปรายหลายท่าน เพื่อให้การดำเนินการเรื่องนี้เป็นไปอย่างโปร่งใสตามระเบียบ ผมเห็นควรให้มีการแต่งตั้งคณะกรรมการสัก 1 คณะ เข้าไปดำเนินการตรวจสอบดีกว่า ครับ |
| สมาชิกสภา | -เรียนประธานและสมาชิกสภาทุกท่าน ฉันนางพยอม คหะวงค์ สมาชิกสภาหมู่ 9 ฉันได้นั่งฟังคำอภิปรายแต่ละท่านมานานแล้ว ฉันอยากให้เรื่องนี้ดำเนินการต่อไปอย่างต่อเนื่อง จึงขอเสนอให้สภาแห่งนี้ลงมติว่าจะดำเนินการต่อไปหรือให้มีการตั้งคณะกรรมการขึ้นมาตามที่สมาชิกสภาทางท่านได้เสนอค่ะ |
| ประธานสภา | -สมาชิกสภาทุกท่าน ผมจะสรุปว่าจะให้สมาชิกสภาลงมติกันว่า จะให้ทางสภาตั้งกรรมการไปตรวจสอบก่อนหรือจะให้มีการลงมติให้ความเห็นชอบกันไปเลยหรือไม่ โดยให้สมาชิกได้ลงมติกันประเด็นไหนมีเสียงมากว่าให้ดำเนินการตามประเด็นนั้น ทุกคนรับทราบตามนี้นะครับ |
| **มติที่ประชุม** | **-เห็นด้วยให้มีการลงมติเลย จำนวนเสียง 9 เสียง เห็นด้วยให้ตั้งกรรมการไปตรวจสอบก่อนจำนวน 5 เสียง งดออกเสียง 1 เสียง** |
| ประธานสภา | -สรุปว่าสมาชิกสภาส่วนใหญ่เห็นด้วยให้ลงมติไปเลย ก็ขอให้นายก อบต. ได้กล่าวสรุปก่อนลงมติต่อไป ขอเชิญ |

/นายก อบต....

|  |  |  |
| --- | --- | --- |
| นายก อบต. | -เรียนประธานและสมาชิกสภาทุกท่านผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ สมาชิกทุกท่านครับ ในการขออนุญาตต่างๆ นั้น ผมก็ไม่ได้เข้าใจในขั้นตอนต่างๆมากนักเพราะมีหลายขั้นตอนที่ต้องดำเนินการ ก็เป็นไปตามที่หน่วยงานเบื้องต้นเสนอ และเมื่อดำเนินการแล้วก็จะส่งรายงานให้หน่วยงานนั่นอีกเพื่อดำเนินการต่อไป ผมไม่มีส่วนได้เสียในการขออนุญาตในครั้งนี้ เพราะฉะนั้นแล้วผมดำเนินการไปตามที่หน่วยงานพิจารณา ก็ขอให้สมาชิกสภาได้โปรดพิจารณาต่อไป ขอขอบคุณ | |
| ประธานสภา | -สมาชิกสภาทุกท่าน เมื่อทางนายก อบต.ได้กล่าวสรุปแล้ว ไม่มีสมาชิกสภาอภิปรายอีกผมจึงขอปิดการอภิปรายเพื่อนำไปสู่การลงมติต่อไป ขอถามมติที่ประชุมว่าให้ความเห็นชอบการขออนุญาตดูดทรายในพื้นที่ หมู่ที่ 10 ตำบลทุ่งใหญ่ของนายอำพน ฤทธิเดช หรือไม่ ขอมติที่ประชุมครับ | |
| **มติที่ประชุม** | **-เห็นชอบการขออนุญาตดูดทราย ในพื้นที่หมู่ที่ 10 ตำบลทุ่งใหญ่ รายนายอำพน ฤทธิเดช จำนวน 9 เสียง งดออกเสียง 4 เสียง** | |
|  | **5.4 พิจารณาให้ความเห็นชอบจ่ายขาดเงินสะสมและเงินทุนสำรองเงินสะสมเพื่อพัฒนาตำบล ประจำปีงบประมาณ 2563 จำนวน 26 โครงการ** | |
| ประธานสภา | -ขอเชิญผู้บริหารท้องถิ่นซึ่งเป็นผู้ยื่นญัตติได้อธิบายในรายละเอียดให้สมาชิกสภาด้วย ขอเชิญ | |
| นายก อบต. | -เรียนประธานและสมาชิกสภาทุกท่านผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ขออนุญาตที่ประชุมให้รองนายก นายเห็น หงษ์ทอง ได้อธิบายในรายละเอียดต่างๆ ให้สมาชิกสภาฟังครับ ขออนุญาต | |
| ประธานสภา | -ขอเชิญรองนายก ครับ | |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ซึ่งได้รับมอบหมายจากนายก ให้มาอธิบายในรายลเอียดตามวาระการประชุมนี้ สำหรับ การขอจ่ายขาดเงินสะสมและเงินทุนสำรองเงินสะสม เพื่อพัฒนาตำบลประจำปีงบประมาณ พ.ศ. 2563 จำนวน 26 โครงการ ตามเอกสารแนบท้าย 8 นั้น มีรายละเอียดย่อๆดังนี้ | |
|  | 1. | โครงการก่อสร้างถนนคอนกรีตเสริมเหล็กสายซอยบ้านนายอำนวย หมู่ที่ 1 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 313,000 บาท (-สามแสนหนึ่งหมื่นสามพันบาทถ้วน-) |
|  | 2. | โครงการก่อสร้างถนนลาดยางแบบแอสฟัลท์ติกคอนกรีต ถนนสายสองร้อยไร่ หมู่ที่ 1 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 490,000 บาท (-สี่แสนเก้าหมื่นบาทถ้วน-) |
|  | 3. | โครงการก่อสร้างถนนลาดยางแบบแอสฟัลท์ติกคอนกรีต ถนนสายสระน้ำ รพช.ช่องด่าน– ควนขนุน หมู่ที่ 1 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 352,000 บาท (-สามแสนห้าหมื่นสองพันบาทถ้วน-) |
|  | 4. | โครงการก่อสร้างถนนคอนกรีตเสริมเหล็กสายบ้านผู้ใหญ่วิชิต หมู่ที่ 2 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 494,000 บาท (-สี่แสนเก้าหมื่นสี่พันบาทถ้วน-) |
|  | 5. | โครงการก่อสร้างถนนคอนกรีตเสริมเหล็กสายซอยสวนกูล หมู่ที่ 2 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 248,000 บาท (-สองแสนสี่หมื่นแปดพันบาทถ้วน-) |

/6.โครงการ...

|  |  |  |
| --- | --- | --- |
|  | 6. | โครงการก่อสร้างถนนคอนกรีตเสริมเหล็กสายบ้านนางสมญา หมู่ที่ 2 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 493,000 บาท (-สี่แสนเก้าหมื่นสามพันบาทถ้วน-) |
|  | 7. | โครงการซ่อมสร้างถนนลาดยางแบบแอสฟัลท์ติกคอนกรีต ถนนสายสามแยกบ้านหนองใหญ่ – บ้านนายเลื่อน หมู่ที่ 2 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 495,000 บาท (-สี่แสนเก้าหมื่นห้าพันบาทถ้วน-) |
|  | 8. | โครงการก่อสร้างถนนลาดยางแบบแอสฟัลท์ติกคอนกรีต ถนนสายเข้าสนามกีฬา–แม่น้ำ ตาปี หมู่ที่ 3 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 492,000 บาท (-สี่แสนเก้าหมื่นสองพันบาทถ้วน-) |
|  | 9. | โครงการซ่อมสร้างถนนลาดยางแบบแอสฟัลท์ติกคอนกรีต ถนนสายนาลึก–โคกเคี่ยม หมู่ที่ 3 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 306,000 บาท (-สามแสนหกพันบาทถ้วน-) |
|  | 10. | โครงการซ่อมสร้างถนนลาดยางแบบแอสฟัลท์ติกคอนกรีต ถนนสายบ้านหัวสะพานวัดขนาน – เขต ต.ทุ่งสัง หมู่ที่ 4 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 497,000 บาท (-สี่แสนเก้าหมื่นเจ็ดพันบาทถ้วน-) |
|  | 11. | โครงการซ่อมสร้างถนนลาดยางแบบแอสฟัลท์ติกคอนกรีต ถนนสายห้วยกบ – พรุพี หมู่ที่ 4 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 493,000 บาท (-สี่แสนเก้าหมื่นสามพันบาทถ้วน-) |
|  | 12. | โครงการก่อสร้างถนนลาดยางแบบแอสฟัลท์ติกคอนกรีต ถนนสายภูเขาสะตอ หมู่ที่ 4 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 496,000 บาท (-สี่แสนเก้าหมื่นหกพันบาทถ้วน-) |
|  | 13. | โครงการขยายผิวจราจรถนนสายสี่แยกบ้านใหม่ – สามแยกบ้านนายสิงห์ หมู่ที่ 5 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 491,000 บาท (-สี่แสนเก้าหมื่นหนึ่งพันบาทถ้วน-) |
|  | 14. | โครงการซ่อมสร้างถนนลาดยางแบบแอสฟัลท์ติกคอนกรีต ถนนสายหลังคณะเกษตรฯ – บ้านปลายปริก หมู่ที่ 5 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 498,000 บาท (-สี่แสนเก้าหมื่นแปดพันบาทถ้วน-) |
|  | 15. | โครงการซ่อมสร้างถนนคอนกรีตเสริมเหล็กสายช่องด่าน –เขต อ.ฉวาง (อู่ตะเภา) หมู่ที่ 6 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช |
|  |  | งบประมาณที่ตั้งไว้ 492,000 บาท (-สี่แสนเก้าหมื่นสองพันบาทถ้วน-) |
|  | 16. | โครงการซ่อมแซมถนน สายสระน้ำ รพช. หมู่ที่ 6 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 477,000 บาท (-สี่แสนเจ็ดหมื่นเจ็ดพันบาทถ้วน-) |
|  | 17. | โครงการปรับปรุงระบบประปาบ้านควนเถี๊ยะ1 หมู่ที่ 6 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 177,000 บาท (-หนึ่งแสนเจ็ดหมื่นเจ็ดพันบาทถ้วน-) |
|  | 18. | โครงการก่อสร้างถนนลาดยางแบบแอสฟัลท์ติกคอนกรีต ถนนสายบ้านนายธรรมนูญ ศรีสุขใส หมู่ที่ 7 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 420,000 บาท (-สี่แสนสองหมื่นบาทถ้วน-) |

/19.โครงการ...

|  |  |  |
| --- | --- | --- |
|  | 19. | โครงการก่อสร้างถนนลาดยางแบบแอสฟัลท์ติกคอนกรีต ถนนสายบ้านผู้ใหญ่ปราโมทย์ สวัสดิวงค์ หมู่ที่ 7 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 480,000 บาท (-สี่แสนแปดหมื่นบาทถ้วน-) |
|  | 20. | โครงการก่อสร้างถนนลาดยางแบบแอสฟัลท์ติกคอนกรีต ถนนสายบ้านนายประวิทย์ สรรเพชร หมู่ที่ 7 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 500,000 บาท (-ห้าแสนพันบาทถ้วน-) |
|  | 21. | โครงการซ่อมสร้างถนนลาดยางแบบแอสฟัลท์ติกคอนกรีต ถนนสายสระน้ำ รพช. ช่องด่าน- ควนขนุน หมู่ที่ 8 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 494,000 บาท (-สี่แสนเก้าหมื่นสี่พันบาทถ้วน-) |
|  | 22. | โครงการปรับปรุงศูนย์พัฒนาเด็กเล็กบ้านวัดใหม่ หมู่ที่ 8 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 402,000 บาท (-สี่แสนสองพันบาทถ้วน-) |
|  | 23. | โครงการซ่อมแซมถนน สายบ้านนายสนิท หิรัญรัตน์ หมู่ที่ 9 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 301,000 บาท (-สามแสนหนึ่งพันบาทถ้วน-) |
|  | 24. | โครงการก่อสร้างถนนคอนกรีตเสริมเหล็กสายซอยบ้านใหม่ (บ้านนายออน) หมู่ที่ 9 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 176,000 บาท (-หนึ่งแสนเจ็ดหมื่นหกพันบาทถ้วน-) |
|  | 25. | โครงการซ่อมสร้างถนนลาดยางแบบแอสฟัลท์ติกคอนกรีต ถนนสายบ้านนางพริ้ม –นางพัน หมู่ที่ 9 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 492,000 บาท (-สี่แสนเก้าหมื่นสองพันบาทถ้วน-) |
|  | 26. | โครงการซ่อมสร้างถนนลาดยางแบบแอสฟัลท์ติกคอนกรีต ถนนสายท่าโรงสูบ หมู่ที่ 10 ตำบลทุ่งใหญ่ อำเภอทุ่งใหญ่ |
|  |  | งบประมาณที่ตั้งไว้ 362,000 บาท (-สามแสนหกหมื่นสองพันบาทถ้วน-) |
|  | การอนุมัติในครั้งนี้ ก็เพื่อเป็นการแก้ไขปัญหาความเดือดร้อนให้กับประชาชน ในส่วนรายละเอียดย่อยๆนั้น ขอให้ท่านสมาชิกสภาได้ดูในเอกสารแนบท้าย 8 ที่แนบไปในวาระการประชุมแล้ว ผมจึงขออธิบายเพียงแค่นี้ | |
| ประธานสภา | -มีสมาชิกสภาท่านใดจะอภิปราย ขอเชิญ | |
| สมาชิก | -เรียนประธานสภาและสมาชิกสภาทุกท่าน ผมนายขวัญรักษ์ สวัสดิวงค์ สมาชิกสภา หมู่ที่ 7 ท่านประธานครับในส่วนตัวผม ผมเห็นด้วยในการที่ผู้บริหารได้ขออนุมัติจ่ายขาดเงินสะสมและเงินทุนสำรองรายรับ เพื่อพัฒนาตำบลในครั้งนี้ การอนุมัติครั้งนี้ได้แยกให้เห็นรายหมู่บ้าน หมู่บ้านใดได้งบประมาณลงไปเท่าไหร่ ทั้งนี้ก็เป็นไปตามที่ได้กำหนดไว้ ผมต้องขอขอบคุณผู้บริหารท้องถิ่นที่ได้เห็นความสำคัญและความเดือดร้อนของชาวบ้าน จึงได้ใช้จ่ายเงินจำนวนนี้ขึ้นให้ได้ไปแก้ไขปัญหาความเดือดร้อนก็ดีครับ ขอขอบคุณอีกครั้งครับ | |
| ประธานสภา | -มีสมาชิกสภาท่านใดจะซักถาม อภิปรายเพิ่มเติมอีกหรือไม่ ขอเชิญ หากไม่มีก็ขอเชิญนายกได้กล่าวสรุปเพื่อนำไปสู่การลงมติต่อไป ขอเชิญ | |
| นายก อบต. | -เรียนประธานและสมาชิกสภาทุกท่านผมนายชัยณรงค์ รักษามั่น ในฐานะนายกองค์การบริหารส่วนตำบลทุ่งใหญ่ ต้องขอขอบคุณสมาชิกสภาทุกท่านที่ร่วมรับฟังการเสนอขอจ่ายขาดเงินสะสม | |
|  | และเงินทุนสำรองเงินสะสมเพื่อพัฒนาตำบล ประจำปีงบประมาณ พ.ศ. 2563 ในครั้งนี้ ผมคิดว่า โครงการเหล่านี้จะบรรเทาความเดือดร้อนด้านสาธารณูปโภคให้แก่ประชาชนในตำบลทุ่งใหญ่ ได้ | |

/แน่นอนเพราะ...

|  |  |
| --- | --- |
|  | แน่นอนเพราะโครงการต่างๆ ก็กระจายไปทุกหมู่บ้านอีกทั้งทุกโครงการก็บรรจุไว้ในแผนพัฒนาท้องถิ่น (พ.ศ.2561-2565) แล้วจึงใคร่ขอให้สมาชิกช่วยพิจารณายกมือให้ความเห็นชอบด้วย  ขอขอบคุณครับ |
| ประธานสภา | -มีสมาชิกท่านใดซักถามอีกหรือไม่ หากไม่มี ผมจะขอมติที่ประชุมสภาแห่งนี้ว่าให้ความเห็นชอบจ่ายขาดเงินสะสมและเงินทุนสำรองเงินสะสมเพื่อพัฒนาตำบลประจำปีงบประมาณ 2563 จำนวน 26 โครงการ หรือไม่ขอมติที่ประชุม ขอมติ ครับ |
| **มติที่ประชุม** | **-เห็นชอบให้จ่ายขาดเงินสะสมและเงินทุนสำรองเงินสะสมเพื่อพัฒนาตำบล ประจำปีงบประมาณ พ.ศ. 2563 จำนวน 26 โครงการ ด้วยคะแนนเสียง 9 เสียง งดออกเสียง 2 เสียง** |
| **ระเบียบวาระที่ 6** | **เรื่อง อื่นๆ** |
| ประธานสภา | -สำหรับเรื่องอื่นๆ ไม่มีใครเสนออะไรให้ที่ประชุมทราบหรือพิจารณา ผมจึงขอขอบคุณทุกท่านที่ให้ความร่วมมือในการประชุมครั้งนี้ หากมีการประชุมครั้งต่อไปก็จะขอแจ้งให้ทุกท่านได้ทราบ และขอปิดการประชุมไว้แค่นี้ |
| **ปิดประชุม** | **เวลา 16.20 น.** |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
| (นายดุสิต เยาวนาจารย์) | (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| ลงชื่อ) ชัยทัศน์ ชัยอินชะ กรรมการ | (ลงชื่อ) อธิพัฒน์ วงศ์กูล กรรมการ |
| (นายชัยทัศน์ ชัยอินชะ) | (นายอธิพัฒน์ วงศ์กูล) |

|  |
| --- |
|  |
| (ลงชื่อ) พยอม คหะวงค์ ประธานกรรมการ |
| (นางพยอม คหะวงค์) |
|  |

|  |  |  |
| --- | --- | --- |
|  | **3.4 พิจารณาให้ความเห็นชอบจ่ายขาดเงินสะสมและเงินทุนสำรองเงินสะสมเพื่อพัฒนาตำบล ประจำปีงบประมาณ 2563 จำนวน 26 โครงการ** | |
|  |  | 1. โครงการก่อสร้างถนนคอนกรีตเสริมเหล็กสายซอยบ้านนายอำนวย หมู่ที่ 1 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนคอนกรีตเสริมเหล็กสายซอยบ้านนายอำนวย หมู่ที่ 1 กม.ที่ 0+490 ถึง กม.ที่ 0+ 685 ผิวจราจรกว้าง 3.00 เมตร หนา 0.15 เมตร ระยะทางยาว 195 เมตร หรือมีพื้นที่ไม่น้อยกว่า 585 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 44 )  งบประมาณที่ตั้งไว้ 313,000 บาท (-สามแสนหนึ่งหมื่นสามพันบาทถ้วน-) |

|  |  |  |
| --- | --- | --- |
|  |  | 2. โครงการก่อสร้างถนนลาดยางแบบแอสฟัลท์ติกคอนกรีต ถนนสายสองร้อยไร่ หมู่ที่ 1 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายสองร้อยไร่ หมู่ที่ 1 กม.ที่ 0+400 ถึง กม.ที่ 0+ 670 ผิวจราจรกว้าง 5.00 เมตร หนา 0.03 เมตร ระยะทางยาว 270 เมตร หรือมีพื้นที่ไม่น้อยกว่า 1,350 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 46 )  งบประมาณที่ตั้งไว้ 490,000 บาท (-สี่แสนเก้าหมื่นบาทถ้วน-) |
|  |  | 3. โครงการก่อสร้างถนนลาดยางแบบแอสฟัลท์ติกคอนกรีต ถนนสายสระน้ำ รพช.ช่องด่าน – ควนขนุน หมู่ที่ 1 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายสระน้ำ รพช.ช่องด่าน– ควนขนุน หมู่ที่ 1 กม.ที่ 1+000 ถึง กม.ที่ 1+ 200 ผิวจราจรกว้าง 4.00 เมตร หนา 0.03 เมตร ระยะทางยาว 200 เมตร หรือมีพื้นที่ไม่น้อยกว่า 800 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 44 )  งบประมาณที่ตั้งไว้ 352,000 บาท (-สามแสนห้าหมื่นสองพันบาทถ้วน-) |
|  |  | 4. โครงการก่อสร้างถนนคอนกรีตเสริมเหล็กสายบ้านผู้ใหญ่วิชิต หมู่ที่ 2 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนคอนกรีตเสริมเหล็กสายบ้านผู้ใหญ่วิชิต หมู่ที่ 2 กม.ที่ 0+000 ถึง กม.ที่ 0+ 305 ผิวจราจรกว้าง 3.00 เมตร หนา 0.15 เมตร ระยะทางยาว 305 เมตร หรือมีพื้นที่ไม่น้อยกว่า 935 ตารางเมตร (รวมทางร่วมทางแยก 44 ตารางเมตร) รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 48 )  งบประมาณที่ตั้งไว้ 494,000 บาท (-สี่แสนเก้าหมื่นสี่พันบาทถ้วน-) |
|  |  | 5. โครงการก่อสร้างถนนคอนกรีตเสริมเหล็กสายซอยสวนกูล หมู่ที่ 2 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนคอนกรีตเสริมเหล็กสายซอยสวนกูล หมู่ที่ 2 กม.ที่ 0+000 ถึง กม.ที่ 0+ 157 ผิวจราจรกว้าง 3.00 เมตร หนา 0.15 เมตร ระยะทางยาว 157 เมตร หรือมีพื้นที่ไม่น้อยกว่า 471 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 49 )  งบประมาณที่ตั้งไว้ 248,000 บาท (-สองแสนสี่หมื่นแปดพันบาทถ้วน-) |
|  |  | 6. โครงการก่อสร้างถนนคอนกรีตเสริมเหล็กสายบ้านนางสมญา หมู่ที่ 2 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนคอนกรีตเสริมเหล็กสายบ้านนางสมญา หมู่ที่ 2 กม.ที่ 0+000 ถึง กม.ที่ 0+ 305 ผิวจราจรกว้าง 3.00 เมตร หนา 0.15 เมตร ระยะทางยาว 305 เมตร หรือมีพื้นที่ไม่น้อยกว่า 915 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่48)  งบประมาณที่ตั้งไว้ 493,000 บาท (-สี่แสนเก้าหมื่นสามพันบาทถ้วน-) |
|  |  | 7. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายสามแยกบ้านหนองใหญ่ – บ้านนายเลื่อน หมู่ที่ 2 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายสามแยกบ้านหนองใหญ่ – บ้านนายเลื่อน หมู่ที่ 2 กม.ที่ 0+000 ถึง กม.ที่ 0+ 310 ผิวจราจรกว้าง 5.00 เมตร หนา 0.03 เมตร ระยะทางยาว 310 เมตร หรือมีพื้นที่ไม่น้อยกว่า 1,550 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 48 )  งบประมาณที่ตั้งไว้ 495,000 บาท (-สี่แสนเก้าหมื่นห้าพันบาทถ้วน-) |
|  |  | 8. โครงการก่อสร้างถนนลาดยางแบบแอสฟัลท์ติกคอนกรีต ถนนสายเข้าสนามกีฬา–แม่น้ำตาปี หมู่ที่ 3 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายเข้าสนามกีฬา – แม่น้ำตาปี หมู่ที่ 3 กม.ที่ 0+000 ถึง กม.ที่ 0+ 285 ผิวจราจรกว้าง 4.00 เมตร หนา 0.03 เมตร ระยะทางยาว 285 เมตร หรือมีพื้นที่ไม่น้อยกว่า 1,140 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 54 )  งบประมาณที่ตั้งไว้ 492,000 บาท (-สี่แสนเก้าหมื่นสองพันบาทถ้วน-) |
|  |  | 9. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายนาลึก – โคกเคี่ยม หมู่ที่ 3 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายนาลึก – โคกเคี่ยม หมู่ที่ 3 กม.ที่ 0+000 ถึง กม.ที่ 0+ 300 ผิวจราจรกว้าง 4.00 เมตร หนา 0.03 เมตร ระยะทางยาว 300 เมตร หรือมีพื้นที่ไม่น้อยกว่า 1,200 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 52 )  งบประมาณที่ตั้งไว้ 306,000 บาท (-สามแสนหกพันบาทถ้วน-) |
|  |  | 10. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายบ้านหัวสะพานวัดขนาน – เขต ต.ทุ่งสัง หมู่ที่ 4 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  ­- เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายบ้านหัวสะพานวัดขนาน – เขต ต.ทุ่งสัง หมู่ที่ 4 กม.ที่ 0 + 380 ถึง กม.ที่ 0 + 800 ผิวจราจรกว้าง 5.00 เมตร หนา 0.03 เมตร ระยะทางยาว 420 เมตร หรือมีพื้นที่ไม่น้อยกว่า 2,100 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 56 )  งบประมาณที่ตั้งไว้ 497,000 บาท (-สี่แสนเก้าหมื่นเจ็ดพันบาทถ้วน-) |
|  |  | 11. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายห้วยกบ – พรุพี หมู่ที่ 4 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  ­- เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายห้วยกบ – พรุพี หมู่ที่ 4 กม.ที่ 0 + 430 ถึง กม.ที่ 0 + 890 ผิวจราจรกว้าง 4.00 เมตร หนา 0.03 เมตร ระยะทางยาว 460 เมตร หรือมีพื้นที่ไม่น้อยกว่า 1,840 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 57 )  งบประมาณที่ตั้งไว้ 493,000 บาท (-สี่แสนเก้าหมื่นสามพันบาทถ้วน-) |
|  |  | 12. โครงการก่อสร้างถนนลาดยางแบบแอสฟัลท์ติกคอนกรีต ถนนสายภูเขาสะตอ หมู่ที่ 4 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายภูเขาสะตอ หมู่ที่ 4 กม.ที่ 0 + 240 ถึง กม.ที่ 0 + 047 ผิวจราจรกว้าง 5.00 เมตร หนา 0.03 เมตร ระยะทางยาว 230 เมตร หรือมีพื้นที่ไม่น้อยกว่า 1,150 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 58 )  งบประมาณที่ตั้งไว้ 496,000 บาท (-สี่แสนเก้าหมื่นหกพันบาทถ้วน-) |
|  |  | 13. โครงการขยายผิวจราจรถนนสายสี่แยกบ้านใหม่ – สามแยกบ้านนายสิงห์ หมู่ที่ 5 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าขยายผิวจราจรถนนสายสี่แยกบ้านใหม่ – สามแยกบ้านนายสิงห์ หมู่ที่ 5 กม.ที่ 1 + 200 ถึง กม.ที่ 2 + 070 ผิวจราจรกว้างข้างละ 0.50 เมตร หนา 0.15 เมตร ระยะทางยาว 870 เมตร หรือมีพื้นที่ไม่น้อยกว่า 870 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 60 )  งบประมาณที่ตั้งไว้ 491,000 บาท (-สี่แสนเก้าหมื่นหนึ่งพันบาทถ้วน-) |
|  |  | 14.โครงการซ่อมสร้างถนนลาดยางแบบแอสฟัลท์ติกคอนกรีต ถนนสายหลังคณะเกษตรฯ – บ้านปลายปริก หมู่ที่ 5 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  ­- เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายหลังคณะเกษตรฯ – บ้านปลายปริก หมู่ที่ 5 กม.ที่ 1 + 935 ถึง กม.ที่ 2 + 315 ผิวจราจรกว้าง 5.00 เมตร หนา 0.03 เมตร ระยะทางยาว 380 เมตร หรือมีพื้นที่ไม่น้อยกว่า 1,900 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 60 )  งบประมาณที่ตั้งไว้ 498,000 บาท (-สี่แสนเก้าหมื่นแปดพันบาทถ้วน-) |
|  |  | 15. โครงการซ่อมสร้างถนนคอนกรีตเสริมเหล็กสายช่องด่าน –เขต อ.ฉวาง (อู่ตะเภา) หมู่ที่ 6 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าซ่อมสร้างคอนกรีตเสริมเหล็กสายช่องด่าน –เขต อ.ฉวาง (อู่ตะเภา) หมู่ที่ 6 ช่วงที่ 1 กม.ที่ 0+055 ถึง กม.ที่ 0+089 และช่วงที่ 2 กม.ที่ 0+094 ถึง กม.ที่ 0+235 ผิวจราจรกว้าง 4.00 เมตร หนา 0.15 เมตร ระยะทางยาว 175 เมตร หรือมีพื้นที่ไม่น้อยกว่า 700 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 65 )  งบประมาณที่ตั้งไว้ 492,000 บาท (-สี่แสนเก้าหมื่นสองพันบาทถ้วน-) |
|  |  | 16. โครงการซ่อมแซมถนน สายสระน้ำ รพช. หมู่ที่ 6 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าซ่อมแซม สายสระน้ำ รพช. หมู่ที่ 6 กม.ที่ 0+300 ถึง กม.ที่ 1+990 ผิวจราจรกว้าง 4.00 เมตร ระยะทางยาว 1,690 เมตร หรือมีพื้นที่ไม่น้อยกว่า 6,760 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 85 )  งบประมาณที่ตั้งไว้ 477,000 บาท (-สี่แสนเจ็ดหมื่นเจ็ดพันบาทถ้วน-) |
|  |  | 17. โครงการปรับปรุงระบบประปาบ้านควนเถี๊ยะ1 หมู่ที่ 6 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าปรับปรุงระบบปาบ้านควนเถี๊ยะ 1 หมู่ที่ 6 วางท่อประปา ขนาด 2 นิ้ว ชั้น 8.5 จำนวน 1,540 เมตร เชื่อมต่อท่อเมนเดิม ขนาด 2 นิ้ว พร้อมติดตั้งชุดแยกประสานจุดจ่ายน้ำเดิม รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 68 )  งบประมาณที่ตั้งไว้ 177,000 บาท (-หนึ่งแสนเจ็ดหมื่นเจ็ดพันบาทถ้วน-) |
|  |  | 18. โครงการก่อสร้างถนนลาดยางแบบแอสฟัลท์ติกคอนกรีต ถนนสายบ้านนายธรรมนูญ ศรีสุขใส หมู่ที่ 7 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายบ้าน นายธรรมนูญ ศรีสุขใส หมู่ที่ 7 กม.ที่ 1+010 ถึง กม.ที่ 1+ 250 ผิวจราจรกว้าง 4.00 เมตร หนา 0.03 เมตร ระยะทางยาว 240 เมตร หรือมีพื้นที่ไม่น้อยกว่า 960 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 72 )  งบประมาณที่ตั้งไว้ 420,000 บาท (-สี่แสนสองหมื่นบาทถ้วน-) |
|  |  | 19. โครงการก่อสร้างถนนลาดยางแบบแอสฟัลท์ติกคอนกรีต ถนนสายบ้านผู้ใหญ่ปราโมทย์ สวัสดิวงค์ หมู่ที่ 7 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายบ้านผู้ใหญ่ปราโมทย์ สวัสดิวงค์ หมู่ที่ 7 กม.ที่ 0+250 ถึง กม.ที่ 0+620 ผิวจราจรกว้าง 3.00 เมตร หนา 0.03 เมตร ระยะทางยาว 370 เมตร หรือมีพื้นที่ไม่น้อยกว่า 1,110 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 68 )  งบประมาณที่ตั้งไว้ 480,000 บาท (-สี่แสนแปดหมื่นบาทถ้วน-) |
|  |  | 20. โครงการก่อสร้างถนนลาดยางแบบแอสฟัลท์ติกคอนกรีต ถนนสายบ้านนายประวิทย์ สรรเพชร หมู่ที่ 7 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายบ้านนายประวิทย์ สรรเพชร หมู่ที่ 7 กม.ที่ 0+000 ถึง กม.ที่ 0+430 ผิวจราจรกว้าง 3.00 เมตร หนา 0.03 เมตร ระยะทางยาว 430 เมตร หรือมีพื้นที่ไม่น้อยกว่า 1,290 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 68 )  งบประมาณที่ตั้งไว้ 500,000 บาท (-ห้าแสนพันบาทถ้วน-) |
|  |  | 21. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายสระน้ำ รพช. ช่องด่าน- ควนขนุน หมู่ที่ 8 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายสระน้ำ รพช. ช่องด่าน- ควนขนุน หมู่ที่ 8 กม.ที่ 0+350 ถึง กม.ที่ 0+675 ผิวจราจรกว้าง 4.00 เมตร หนา 0.03 เมตร ระยะทางยาว 325 เมตร หรือมีพื้นที่ไม่น้อยกว่า 1,300 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 75 )  งบประมาณที่ตั้งไว้ 494,000 บาท (-สี่แสนเก้าหมื่นสี่พันบาทถ้วน-) |
|  |  | 22. โครงการปรับปรุงศูนย์พัฒนาเด็กเล็กบ้านวัดใหม่ หมู่ที่ 8 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าปรับปรุงศูนย์พัฒนาเด็กเล็กบ้านวัดใหม่ หมู่ที่ 8 โดยทำการถางป่าขุดต่อ ถมดินทั่วไปพร้อมปรับเกลี่ยแต่งขนาดพื้นที่ประมาณ 952 ตารางเมตร ปริมาณดินถมประมาณ 1,904 ลูกบาศก์เมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 89)  งบประมาณที่ตั้งไว้ 402,000 บาท (-สี่แสนสองพันบาทถ้วน-) |
|  |  | 23. โครงการซ่อมแซมถนน สายบ้านนายสนิท หิรัญรัตน์ หมู่ที่ 9 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าซ่อมแซม ถนนสายบ้านนายสนิท หิรัญรัตน์ หมู่ที่ 9 กม.ที่ 0+000 ถึง กม.ที่ 0+580 ผิวจราจรกว้าง 3.50 เมตร ระยะทางยาว 580 เมตร หรือมีพื้นที่ไม่น้อยกว่า 2,030 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 85 )  งบประมาณที่ตั้งไว้ 301,000 บาท (-สามแสนหนึ่งพันบาทถ้วน-) |
|  |  | 24. โครงการก่อสร้างถนนคอนกรีตเสริมเหล็กสายซอยบ้านใหม่ (บ้านนายออน) หมู่ที่ 9 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าก่อสร้างถนนคอนกรีตเสริมเหล็กสายซอยบ้านใหม่ (บ้านนายออน) หมู่ที่ 9 กม.ที่ 0+000 ถึง กม.ที่ 0+ 110 ผิวจราจรกว้าง 3.00 เมตร หนา 0.15 เมตร ระยะทางยาว 110 เมตร หรือมีพื้นที่ไม่น้อยกว่า 330 ตารางเมตร รายละเอียดตามแบบแปลนขององค์การบริหารส่วนตำบล ทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 76 )  งบประมาณที่ตั้งไว้ 176,000 บาท (-หนึ่งแสนเจ็ดหมื่นหกพันบาทถ้วน-) |
|  |  | 25. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายบ้านนางพริ้ม-นางพัน หมู่ที่ 9 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายบ้านนางพริ้ม – นางพัน หมู่ที่ 9 กม.ที่ 0+000 ถึง กม.ที่ 0+520 ผิวจราจรกว้าง 4.00 เมตร หนา 0.03 เมตร ระยะทางยาว 520 เมตร หรือมีพื้นที่ไม่น้อยกว่า 2,080 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 77 )  งบประมาณที่ตั้งไว้ 492,000 บาท (-สี่แสนเก้าหมื่นสองพันบาทถ้วน-) |
|  |  | 26. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายท่าโรงสูบ หมู่ที่ 10 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช  - เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายท่าโรงสูบ หมู่ที่ 10 กม.ที่ 0+450 ถึง กม.ที่ 0+750 ผิวจราจรกว้าง 5.00 เมตร หนา 0.03 เมตร ระยะทางยาว 300เมตร หรือมีพื้นที่ไม่น้อยกว่า 1,500 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (ปรากฏในแผนพัฒนาท้องถิ่น (พ.ศ.2561-2565) หน้าที่ 82 )  งบประมาณที่ตั้งไว้ 362,000 บาท (-สามแสนหกหมื่นสองพันบาทถ้วน-) |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
| (นายดุสิต เยาวนาจารย์) | (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| ลงชื่อ) ชัยทัศน์ ชัยอินชะ กรรมการ | (ลงชื่อ) อธิพัฒน์ วงศ์กูล กรรมการ |
| (นายชัยทัศน์ ชัยอินชะ) | (นายอธิพัฒน์ วงศ์กูล) |

|  |
| --- |
|  |
| (ลงชื่อ) พยอม คหะวงค์ ประธานกรรมการ |
| (นางพยอม คหะวงค์) |
|  |